**บริษัท สเปเชี่ยลตี้ เนเชอรัล โปรดักส์ จำกัด และบริษัทย่อย**

**หมายเหตุประกอบข้อมูลทางการเงินรวมเสมือน**

**สำหรับปีสิ้นสุดวันที่ 31 ธันวาคม 2563**

**1. ข้อมูลทั่วไปของบริษัท**

บริษัท สเปเชี่ยลตี้ เนเชอรัล โปรดักส์ จำกัด (“บริษัท”) จัดตั้งขึ้นเป็นบริษัทจำกัดตามกฎหมายไทย เมื่อวันที่ 29 กันยายน 2542 สำนักงานใหญ่ของบริษัทตั้งอยู่ที่ เลขที่ 700/364 หมู่ 6 นิคมอุตสาหกรรมอมตะซิตี้ชลบุรี ตำบลหนองไม้แดง อำเภอเมือง จังหวัดชลบุรี

ผู้ถือหุ้นรายใหญ่และบริษัทใหญ่ลำดับสูงสุดของบริษัทคือ บริษัท สเปเชี่ยลตี้ เนเชอรัล อินโนเวชั่น จำกัด ซึ่งจดทะเบียนในประเทศไทย โดยถือหุ้นของบริษัทเป็นจำนวนร้อยละ 49.33

วัตถุประสงค์หลักของบริษัทและบริษัทย่อย (รวมเรียกว่า “กลุ่มบริษัท”) คือ ประกอบธุรกิจผลิตและจำหน่ายสารสกัดจากสมุนไพร เครื่องสำอาง เครื่องดื่ม อาหารเสริมเพื่อสุขภาพและยาแผนโบราณ

**2. วัตถุประสงค์และความเป็นมาของการจัดทำข้อมูลทางการเงินรวมเสมือน**

2.1 วัตถุประสงค์ของการจัดทำข้อมูลทางการเงินรวมเสมือน

ข้อมูลทางการเงินรวมเสมือนจัดทำเพื่อประกอบการยื่นขอทำคำเสนอขายหุ้นสามัญของบริษัท สเปเชี่ยลตี้ เนเชอรัล โปรดักส์ จำกัด แก่บุคคลภายนอกต่อสำนักงานคณะกรรมการกำกับหลักทรัพย์และตลาดหลักทรัพย์เพื่อแสดงผลกระทบของรายการสำคัญที่จะมีต่อข้อมูลทางการเงินรวมเสมือนเสมือนว่ากลุ่มบริษัทได้ดำเนินธุรกิจเป็นหน่วยเศรษฐกิจเดียวกันตั้งแต่ก่อนวันที่ 1 มกราคม 2564 ถึงแม้ว่าความสัมพันธ์ของบริษัทกับบริษัทย่อยจะเกิดในภายหลัง

2.2 ความเป็นมาของการจัดทำข้อมูลทางการเงินรวมเสมือน

ในระหว่างปี 2565 บริษัทได้เพิ่มทุนจดทะเบียนของบริษัทจำนวน 152.00 ล้านบาท โดยเพิ่มจำนวนหุ้นสามัญจำนวน 15,200,000 หุ้น มูลค่าหุ้นละ 10.00 บาท โดยออกและเสนอขายหุ้นสามัญที่ออกใหม่ให้กับผู้ถือหุ้นเดิมของบริษัท ดังนี้

* หุ้นสามัญเพิ่มทุนจำนวน 10,234,904 หุ้น: บริษัทได้รับชำระเป็นเงินสดในราคาหุ้นละ 10.00 บาท รวมเป็นเงินจำนวน 102.35 ล้านบาท และ
* หุ้นสามัญเพิ่มทุนจำนวน 4,965,096 หุ้น: บริษัทได้รับชำระเป็นหุ้นสามัญในบริษัท คาเน   
  อินโนเวชั่น จำกัด (“KI”) จำนวน 2,799,998 หุ้น คิดเป็นมูลค่าจำนวน 19.52 ล้านบาท และ  
  หุ้นสามัญในบริษัท เวลโนเวชั่นส์ จำกัด (“WELL”) จำนวน 3,499,998 หุ้น คิดเป็นมูลค่าจำนวน 30.13 ล้านบาท ตามลำดับ รวมมูลค่าทั้งสิ้น 49.65 ล้านบาท (ราคาต่อหุ้นของ KI และ WELL คำนวณมาจากมูลค่าตามบัญชี ณ วันที่ 31 สิงหาคม 2565 ของแต่ละบริษัท)

จากการรับชำระค่าหุ้นเพิ่มทุนของบริษัทด้วยหุ้นสามัญใน KI และ WELL ดังกล่าวข้างต้น เป็น  
ผลให้บริษัทมีอำนาจควบคุมใน KI และ WELL ซึ่งเป็นบริษัทที่เกี่ยวข้องกันกับบริษัท และอยู่ภายใต้การควบคุมของบริษัท สเปเชี่ยสตี้ เนเชอรัล อินโนเวชั่น จำกัด (“SNI”) ซึ่งเป็นบริษัทใหญ่ในลำดับสูงสุดของกลุ่มบริษัท โดยบริษัทมีสัดส่วนการถือหุ้นใน KI และ WELL ในอัตราร้อยละ 80 และร้อยละ 70 ตามลำดับ รายการดังกล่าวไม่ได้เป็นผลให้มีการเปลี่ยนแปลงในโครงสร้าง  
การควบคุมของกลุ่มบริษัท SNI ยังคงมีอำนาจการควบคุมใน KI และ WELL โดยการถือหุ้นผ่านบริษัทในสัดส่วนการถือหุ้นร้อยละ 49.33 ดังนั้นการเปลี่ยนแปลงในโครงสร้างการถือหุ้นดังกล่าวจึงถือเป็นการรวมธุรกิจภายใต้การควบคุมเดียวกัน (Business Acquisition of Entities under Common Control)

การรวมธุรกิจนี้ถือเป็นการรวมธุรกิจภายใต้การควบคุมเดียวกันมีผลกระทบต่อการเปรียบเทียบ  
งบการเงินในปีที่ผ่านมา ฉะนั้นบริษัทจึงได้จัดทำข้อมูลทางการเงินเสมือน เพื่อประกอบการยื่น  
คำขอเสนอขายหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์

**3. หลักเกณฑ์และข้อสมมติฐานที่ใช้ในการจัดทำข้อมูลทางการเงินรวมเสมือน**

3.1 หลักเกณฑ์ในการจัดทำข้อมูลทางการเงินรวมเสมือน

3.1.1 ข้อมูลทางการเงินรวมเสมือนได้รับการรวบรวมเพื่อวัตถุประสงค์ตามที่กล่าวไว้ในหมายเหตุประกอบข้อ 2.1 ข้อมูลนี้จึงไม่ได้แสดงฐานะการเงิน ผลการดำเนินงานทางการเงิน และกระแสเงินสดที่แท้จริง ข้อมูลทางการเงินรวมเสมือนไม่ใช่ชุดที่สมบูรณ์ของงบการเงิน ดังนั้นงบแสดงการเปลี่ยนแปลงส่วนของผู้ถือหุ้นรวมจึงไม่แสดงในข้อมูลทางการเงินรวมเสมือนนี้

3.1.2 ข้อมูลทางการเงินรวมเสมือนประกอบด้วยข้อมูลทางการเงินของบริษัทและบริษัทย่อย ซึ่งมีรายละเอียดดังนี้

| **ชื่อกิจการ** | **ลักษณะธุรกิจ** | **ประเทศที่** | **บริษัทถือหุ้น** |
| --- | --- | --- | --- |
|  |  | **กิจการจัดตั้ง** | **ร้อยละ** |
|  |  |  |  |
| **บริษัทย่อย** |  |  |  |
| บริษัท สเปเชียลตี้ อินโนเวชั่น จำกัด | ผลิตและจำหน่ายเครื่องสำอาง เครื่องดื่ม |  |  |
|  | อาหารเสริมเพื่อสุขภาพ รวมถึงยาแผนโบราณ |  |  |
|  | และรับจ้างผลิตและบรรจุผลิตภัณฑ์ | ไทย | 99.27 |
| บริษัท คาเน อินโนเวชั่น จำกัด | จำหน่ายและให้บริการบรรจุเครื่องสำอาง เครื่องดื่ม |  |  |
|  | และอาหารเสริมเพื่อสุขภาพ | ไทย | 80.00 |
|  |  |  |  |
| **บริษัทร่วมทางอ้อม** |  |  |  |
| (ถือหุ้นโดยบริษัท สเปเชียลตี้ อินโนเวชั่น จำกัด) | |  |  |
| บริษัท แอล โซล่าร์ 3 จำกัด | ผลิตและจำหน่ายไฟฟ้า | ไทย | 25.89 |

3.1.3 ข้อมูลทางการเงินรวมเสมือนไม่รวมบริษัท เวลโนเวชั่น จำกัด เนื่องจากบริษัท เวลโนเวชั่น จำกัด เพิ่งจัดตั้งบริษัทเมื่อวันที่ 28 เมษายน 2564

3.1.4 ยอดคงเหลือระหว่างบริษัทและบริษัทย่อยและรายการบัญชีระหว่างกันที่มีสาระสำคัญได้ถูกตัดออกจากข้อมูลทางการเงินรวมเสมือนแล้ว

3.1.5 เงินลงทุนในบริษัทย่อยในบัญชีของบริษัท ได้ตัดกับส่วนของผู้ถือหุ้นของบริษัทย่อยแล้ว

3.2 ข้อสมมติฐานในการจัดทำข้อมูลทางการเงินรวมเสมือน

3.2.1 ข้อมูลทางการเงินรวมเสมือนจัดทำขึ้นโดยฝ่ายบริหารของกลุ่มบริษัทเพื่อแสดงผลกระทบของการรวมธุรกิจภายใต้การควบคุมเดียวกันที่มีผลต่องบแสดงฐานะทางการเงินรวมเสมือน ณ วันที่ 31 ธันวาคม 2563 และงบกำไรขาดทุนและกำไรขาดทุนเบ็ดเสร็จอื่นรวมเสมือน และงบกระแสเงินสดรวมเสมือนที่สำหรับปีสิ้นสุดวันเดียวกัน ข้อมูลทางการเงินรวมเสมือนจัดทำขึ้นเสมือนกลุ่มบริษัทได้ดำเนินธุรกิจเป็นหน่วยเศรษฐกิจเดียวกันตั้งแต่ก่อนวันที่ 1 มกราคม 2564 ถึงแม้ว่าความสัมพันธ์ของบริษัทกับบริษัทย่อยจะเกิดในภายหลัง

3.2.2 ข้อมูลทางการเงินรวมเสมือนจัดทำขึ้นตามสัดส่วนความเป็นเจ้าของตามที่แสดงในหมายเหตุประกอบข้อมูลทางการเงินรวมเสมือนข้อ 3.1.2 โดยไม่ได้จัดทำตามสัดส่วนความเป็นเจ้าของในบริษัทย่อยที่เกิดขึ้นจริง ณ วันที่ 31 ธันวาคม 2563 ตามรายละเอียดดังนี้

| **ชื่อกิจการ** | **ลักษณะธุรกิจ** | **ประเทศที่** | **บริษัทถือหุ้น** |
| --- | --- | --- | --- |
|  |  | **กิจการจัดตั้ง** | **ณ วันที่** |
|  |  |  | **31 ธันวาคม** |
|  |  |  | **2563** |
|  |  |  | **ร้อยละ** |
| **บริษัทย่อย** |  |  |  |
| บริษัท สเปเชียลตี้ อินโนเวชั่น จำกัด | ผลิตและจำหน่ายเครื่องสำอาง เครื่องดื่ม |  |  |
|  | อาหารเสริมเพื่อสุขภาพ รวมถึงยาแผนโบราณ |  |  |
|  | และรับจ้างผลิตและบรรจุผลิตภัณฑ์ | ไทย | 99.27 |
| บริษัท คาเน อินโนเวชั่น จำกัด | จำหน่ายและให้บริการบรรจุเครื่องสำอาง เครื่องดื่ม |  |  |
|  | และอาหารเสริมเพื่อสุขภาพ | ไทย | - |
|  |  |  |  |
| **บริษัทร่วมทางอ้อม** |  |  |  |
| (ถือหุ้นโดยบริษัท สเปเชียลตี้ อินโนเวชั่น จำกัด) | |  |  |
| บริษัท แอล โซล่าร์ 3 จำกัด | ผลิตและจำหน่ายไฟฟ้า | ไทย | 25.89 |

3.2.3 ข้อมูลทางการเงินรวมเสมือนที่กล่าวถึงในหมายเหตุประกอบข้อมูลทางการเงินรวมเสมือนนี้ประกอบด้วย งบแสดงฐานะทางการเงินรวมเสมือน ณ วันที่ 31 ธันวาคม 2563 และงบกำไรขาดทุนและกำไรขาดทุนเบ็ดเสร็จอื่นรวมเสมือน และงบกระแสเงินสดรวมเสมือนสำหรับปีสิ้นสุดวันเดียวกัน ซึ่งจัดทำโดยฝ่ายบริหารของกลุ่มบริษัทเสมือนว่ากลุ่มบริษัทถือปฏิบัติตามมาตรฐานการรายงานทางการเงินตั้งแต่วันที่ 1 มกราคม 2563

3.2.4 เนื่องจากการจัดทำข้อมูลทางการเงินรวมเสมือนได้รวบรวมข้อสมมติฐานบางประการ  
ที่เป็นเหตุการณ์ในอนาคตซึ่งยังไม่เกิดขึ้น ดังนั้นผู้ใช้ข้อมูลควรระมัดระวังว่าข้อมูลทางการเงินรวมเสมือนนี้อาจไม่เหมาะสมต่อวัตถุประสงค์อื่น

3.2.5 ข้อมูลทางการเงินรวมเสมือนได้จัดขึ้นตามข้อมูลทางการเงิน ประกอบด้วย

(1) งบการเงินรวมของบริษัท สเปเชี่ยลตี้ เนเชอรัล โปรดักส์ จำกัด และบริษัทย่อย สำหรับปีสิ้นสุดวันที่ 31 ธันวาคม 2563 ที่จัดทำขึ้นโดยฝ่ายบริหารของกลุ่มบริษัท ซึ่งอ้างอิงข้อมูลบางส่วนจากงบการเงินที่ตรวจสอบแล้ว ดังต่อไปนี้

* งบการเงินเฉพาะกิจการของบริษัท สเปเชียลตี้ เนเชอรัล โปรดักส์ จำกัด สำหรับปีสิ้นสุดวันที่ 31 ธันวาคม 2563 ตรวจสอบโดยบริษัท สอบบัญชีธรรมนิติ จำกัด
* งบการเงินเฉพาะกิจการของบริษัท สเปเชียลตี้ อินโนเวชั่น จำกัด สำหรับปี  
  สิ้นสุดวันที่ 31 ธันวาคม 2563 ตรวจสอบโดยบริษัท สอบบัญชีธรรมนิติ จำกัด
* งบการเงินเฉพาะกิจการของบริษัท คาเน อินโนเวชั่น จำกัด สำหรับปีสิ้นสุด  
  วันที่ 31 ธันวาคม 2563 ตรวจสอบโดยบริษัท สอบบัญชีธรรมนิติ จำกัด

(2) ข้อมูลทางการเงินอื่นๆ ที่ยังไม่ได้ตรวจสอบของกลุ่มบริษัท ซึ่งฝ่ายบริหารของกลุ่มบริษัทจัดทำขึ้นใหม่

3.2.6 ข้อมูลทางการเงินรวมเสมือนจัดทำขึ้นโดยถือเสมือนว่ากลุ่มบริษัทได้นำมาตรฐานการบัญชีฉบับที่ 12 เรื่อง ภาษีเงินได้ ซึ่งมีผลบังคับใช้ในประเทศไทยสำหรับรอบระยะเวลาบัญชีที่เริ่มในหรือหลังวันที่ 1 มกราคม 2556 เป็นต้นไป มาปฏิบัติตั้งแต่วันที่ 1 มกราคม 2563

3.2.7 ค่าใช้จ่ายภาษีเงินได้ในข้อมูลทางการเงินรวมเสมือนนี้ได้แสดงตามจำนวนค่าใช้จ่ายภาษีเงินได้ที่ได้แสดงไว้เดิมในงบการเงินของแต่ละบริษัท โดยมิได้คำนวณใหม่

3.2.8 ข้อมูลทางการเงินรวมเสมือนจัดทำขึ้นโดยถือเสมือนว่ากลุ่มบริษัทได้นำมาตรฐาน  
การรายงานทางการเงิน ฉบับที่ 9 เรื่อง เครื่องมือทางการเงิน ซึ่งมีผลบังคับใช้ในประเทศไทยสำหรับรอบระยะเวลาบัญชีที่เริ่มในหรือหลังวันที่ 1 มกราคม 2563 เป็นต้นไป มาถือปฏิบัติตั้งแต่วันที่ 1 มกราคม 2563

3.2.9 ข้อมูลทางการเงินรวมเสมือนจัดทำขึ้นโดยถือเสมือนว่ากลุ่มบริษัทได้นำมาตรฐาน  
การรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า ซึ่งมีผลบังคับใช้ในประเทศไทยสำหรับรอบระยะเวลาบัญชีที่เริ่มในหรือหลังวันที่ 1 มกราคม 2562   
เป็นต้นไป มาถือปฏิบัติตั้งแต่วันที่ 1 มกราคม 2563

3.2.10 ข้อมูลทางการเงินรวมเสมือนจัดทำขึ้นโดยถือเสมือนว่ากลุ่มบริษัทได้นำมาตรฐาน  
การรายงานทางการเงิน ฉบับที่16 เรื่อง สัญญาเช่า ซึ่งมีผลบังคับใช้ในประเทศไทยสำหรับรอบระยะเวลาบัญชีที่เริ่มในหรือหลังวันที่ 1 มกราคม 2563 เป็นต้นไป มาถือปฏิบัติตั้งแต่วันที่ 1 มกราคม 2563